༄༅། །རྗེས་སུ་འཁྲིད་པའི་སྙན་ངག་གི་ཚུལ་དུ་བརྗོད་པ།
གུང་ཐང་པ་བདེ་བའི་བློ་གྲོས།
སྭ་སྟི། མ་ལུས་ཆོས་ཀུན་མངོན་པར་སངས་རྒྱས་ནས། །མེ་ཏོག་མདའ་བཅས་དཔུང་
བཅས་ཕམ་མཛད་དེ། །མུ་སྟེགས་རི་དྭགས་མཐའ་དག་སྐྲག་མཛད་པ། །མི་ཡི་སེང་གེ་ཐུབ་དབང་
ཞབས་ལ་འདུད། །ལང་ཚོ་སྟོན་ཀའི་སྤྲིན་ལྟར་གཡོ་བ་དང༌། །ལོངས་སྤྱོད་རྩྭ་རྩེའི་ཟིལ་པ་དང་
འདྲ་ན། །ལུང་རིགས་དང་བྲལ་བློ་མིག་རྨོངས་པ་ཡི། །ལིང་ཏོག་གིས་སྒྲིབ་སྐྱེ་བོས་རྟོགས་མ་ཡིན། །
མ་དྲོས་མཚོ་དང་རྒྱ་མཚོ་དུས་མཐའ་ཡི། །མེ་ཡིས་གདུངས་ཚེ་ཆུ་ཡི་ཐིགས་པ་ནི། །མུ་ཏིག་ཙམ་ཡང་
མེད་པར་སྐམ་གྱུར་ན། །མི་རྣམས་འཆི་བདག་གནས་འགྲོ་སྨོས་ཅི་དགོས། །ཚ་བའི་དུས་ཀྱི་རྫིང་བུའི་
ཆུ་བཞིན་དུ། །ཚེ་འདི་འཛད་འགྱུར་བསྣོན་པ་ཡོད་མིན་བཞིན། །ཚུ་རོལ་མཐོང་པས་འཆི་བདུད་མ་
བཅོམ་ཕྱིར། །ཚེ་རབས་གཞན་དུ་མྱུར་དུ་ཆ་དགོས་སོ། །དེ་ལྟར་རིང་པར་འཆི་ཞིང་མྱུར་འཆི་ལ། །དོ་
མདོ་ཙམ་ཅིག་མི་འཆིའི་གདེང་མེད་པས། །དི་རིང་སླན་ཆད་བརྩོན་པའི་རྟ་ཞོན་ཏེ། །ད་ནི་ཐར་པའི་
གྲོང་དུ་བསྒྲོད་པར་རིགས། །མ་རིག་རྗེས་འབྲེལ་ལས་ཀྱིས་རབ་འཕངས་པས། །མུ་མཐའ་མེད་པའི་
འཇིགས་པར་ལྟུང་བ་རྣམས། །མེ་འདག་རབ་འབར་དམྱལ་བའི་ས་གཞི་རུ། །མི་གདུག་གཟུགས་
ཅན་གཤིན་རྗེའི་སྐྱེས་བུ་ཡིས། །ཐ་དད་ཕྱོགས་ཀུན་ཁྱབ་པར་རབ་བསྐོར་ནས། །ཐུ་ལུམ་དབྱུག་པ་
མཚོན་ཆ་རྣོན་པོའི་ཚོགས། །ཐེ་ཚོམ་མེད་པར་ལུས་ལ་བསྣུན་པ་ཡིས། །ཐོ་བརྩམས་གྱུར་པའི་སྡུག་
མེད་པར་ལས་ལ་བསྟན་པ་ཡིས། །ཐོ་བརྩམ་
བསྔལ་བཟོད་པར་དཀའ། །མ་དག་ལས་ཀྱིས་འཕངས་པའི་ཡི་དགས་ནི། །མི་ཟད་བཀྲེས་སྐོམ་སྡུག་
བསྔལ་གྱིས་གཟིར་ཅིང༌། །མུ་ཏིག་ཕྲེང་འདྲའི་སྤུ་བས་འཁྲིགས་པའི་རླུང༌། །མེ་མར་མུར་དང་ཕྱི་སའི་
190

རྗེས་སུ་འཁྲིད་པའི་སྙན་ངག་གི་ཚུལ་དུ་བརྗོད་པ།
རྫབ་ཏུ་མཐོང་། །དད་པའི་སེམས་ཀྱིས་དགེ་བ་མ་བསྒྲུབས་ན། །དེད་དཔོན་སྲིན་མོའི་གླིང་དུ་ཚུད་པ་
བཞིན། །དུད་འགྲོར་ལྟུང་སྟེ་མི་ཟད་སྡུག་བསྔལ་རྨ། །དོད་པར་གྱུར་ཚེ་བདག་གིས་ཅི་བྱར་ཡོད། །མ་
རིག་དབང་གིས་སྐྱེ་རྒས་ན་འཆི་དང༌། །མི་སྡུག་དང་ཕྲད་སྡུག་དང་བྲལ་ལ་སོགས། །མུ་མཐའ་མི་
མངོན་བཟོད་དཀའི་སྡུག་བསྔལ་གྱིས། །མེ་ལྕེའི་ཕྲེང་བས་མཐོ་རིས་གནས་ན་སྲེག །སྲད་བུས་སྟོད་
པའི་འདབ་ཆགས་ཇི་བཞིན་དུ། །སྲིད་ན་བདེ་བར་གནས་པ་ཡོད་མིན་པས། །སྲིད་ཟད་མྱ་ངན་
འདས་པ་ཐོབ་བྱའི་ཕྱིར། །སྲོད་དང་ཐོ་རངས་མི་ཉལ་བརྩོན་པ་བརྟེན། །ཉན་ཐོས་རང་རྒྱལ་རྒྱལ་
བས་གཤེགས་པའི་ལམ། །ཉོན་མོངས་རིམས་ནད་མ་ལུས་སེལ་བའི་སྨན། །ཉན་སེམས་སྒོམ་པའི་
དུས་ན་དགེ་བའི་ཆོས། །ཉིན་རེ་བཞིན་དུ་མཁས་ལ་མཉན་བྱས་ཏེ། །ལ་བའམ་ཕྱག་དར་ཁྲོད་ཀྱི་
གོས་གྱོན་ཏེ། །ལུ་མའམ་འབབ་ཆུའི་རྒྱུན་ལྟར་རི་བོའམ། །ལོ་འདབ་གསལ་འཁྲུད་ཞི་བའི་ནགས་
ཚལ་དུ། །ལེ་ལོ་གཉིད་རྨུགས་རྣམ་གཡེངས་སྤངས་ཏེ་བསྒོམ། །ཚལ་དང་རི་སུལ་གངས་རིའི་ངོགས་
གནས་ཀྱང༌། །ཚུལ་ཁྲིམས་ཏིང་འཛིན་ཤེས་རབ་མི་སྒོམ་ན། །ཚིལ་དང་ཤ་དང་ཁྲག་གི་བཟའ་བ་དག །
ཚོལ་བའི་གཅན་ཟན་རྣམས་དང་ཁྱད་ཅི་ཡོད། །ཁ་ན་མ་ཐོའི་ཚོགས་དང་ཉེར་འབྲེལ་བའི། །ཁེ་དང་
བཀུར་སྟིའི་འཆིང་བ་འདི་དག་ནི། །ཁོ་བོ་གྲོལ་བར་འདོད་ལ་མི་དགོས་ཀྱི། །ཁུ་བྱུག་བཞིན་དུ་
ཆགས་མེད་གནས་པར་བྱ། །ཆད་མིན་རྟག་པ་མིན་པའི་ལས་འབྲས་འདི། །ཆུད་མི་ཟ་ཞེས་གསུངས་
ཕྱིར་སྲོག་གི་ཡང༌། །ཆེད་དུ་སྡིག་མི་བྱ་སྟེ་ཡུལ་དུས་ཀྱིས། །ཆོད་ཀྱང་ལས་འདི་གྲིབ་མ་བཞིན་དུ་
འབྲང༌། །ཐོག་མར་རང་གི་ཉོན་མོངས་འཆིང་པ་ཡི། །ཐག་པ་ཡེ་ཤེས་མཚོན་གྱིས་མ་བཅད་ན། །ཐུག་
མེད་འགྲོ་གཞན་སྒྲོལ་བར་མི་ནུས་པས། །ཐེག་མཆོག་གཞུང་བཞིན་གཉེན་པོ་སྟོབས་བསྐྱེད་བྱ། །ཤ་
ཁྲག་བཤང་ལྕི་རྣམས་དང་ཆུ་སེར་དང༌། །ཤ་རུལ་རྣག་གི་རང་བཞིན་དྲི་ང་བ། །ཤུ་བ་མི་ཡི་གཟུགས་
འདྲའི་ལུས་འདི་དག །ཤི་བའི་རོ་དང་གསལ་བར་མཚུངས་པ་ཡིན། །དར་མ་བབ་པའི་མདངས་ཀྱིས་
བསླུས་པ་རྣམས། །དེར་ནི་ད་དུང་ཆགས་པའི་སེམས་བྱུང་ན། །དུར་ཁྲོད་དག་ཏུ་སྲོག་དང་བྲལ་བའི་
ལུས། །དོར་བའི་རུལ་སུངས་རྣམས་ཀྱང་བལྟ་བར་གྱིས། །ཡན་པར་བཏང་པའི་ཞེ་སྡང་གླང་པོ་འདི། །
ཡུན་རིངས་དུས་ན་ངན་འགྲོའི་གཡང་སར་འཁྲིད། །ཡོན་ཏན་འདམ་བུའི་ཚལ་ཡང་འཇོམས་པ་
1
191

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་དང་པོ།
བཞིན། །ཡིན་ན་ད་དུང་ཅིས་ཏེ་འདི་མི་འདུལ། །མ་རིག་སྐྱོན་ཅན་འདུལ་བྱེད་ལ་སོགས་པས། །མུ་
མཐའ་མེད་པར་སྲིད་པ་འབྱུང་འགྱུར་ཏེ། །མེ་ཤེས་འགགས་པས་འདུ་བྱེད་ལ་སོགས་རྣམས། །མེ་
བསད་པས་ནི་དུ་བ་ལྡོག་པ་བཞིན། །བསྟན་པས་ཚུལ་འདི་གཏི་མུག་གཉེན་པོ་རུ། །བསྟུན་པས་སྒོམ་
ཞེས་རྐང་གཉིས་གཙོ་བོ་ཡིས། །སྟོན་པས་བཞི་ལྡན་མདོ་ལས་གསུངས་ཏེ་འདི། །བསྟན་པས་སྡུག་
བསྔལ་ཐ་མར་བྱེད་པར་འགྱུར། །རི་དབང་ལྟར་སྡུག་འཇིགས་ཚོགས་ལྟ་བ་ཡི། །ར་བས་བསྐོར་བའི་
ལུས་ཅན་འདི་དག་ནི། །རེ་བ་མཐའ་དག་བསྒྲུབ་པར་ཁས་བླངས་ནས། །རོ་ལྟར་མི་བརྩོན་བདག་གི་
ཚུལ་མིན་ནོ། །ད་ནི་བྱམས་བརྩེ་དགའ་བ་བཏང་སྙོམས་དང༌། །དེ་བཞིན་བདག་གཞན་མཉམ་དང་
བརྗེ་བ་དང༌། །དུང་པའི་དངོས་འདི་སྒྱུ་མ་རྨི་ལམ་ཙམ། །དེ་རིང་ནས་བཟུང་རྟག་ཏུ་བསྒོམ་པར་བྱ། །
ཡངས་པའི་བློ་གྲོས་རིག་པའི་རྗེས་འབྲང་པས། །ཡོངས་སུ་བརྟགས་ཏེ་བདེན་པའི་དངོས་པོ་ནི། །
MAARRRRRRRRR
ཡུང་འབྲུ་ཙམ་ཡང་མེད་པར་ཤེས་བྱས་ནས། །ཡེངས་པ་མེད་པའི་སེམས་ཀྱིས་མཉམ་པར་བཞག །
ས་ལྟར་མི་མཐུན་ཕྱོགས་ཀྱིས་མི་བསྒུལ་ཞིང༌། །སི་ཏའི་རླུང་ལྟར་རྟག་རྒྱུན་མི་འཆད་པར། །སོ་སོར་
བརྟགས་ཏེ་ཡང་དག་ལམ་སྒོམས་པ། །སུ་ཡིན་དེ་ནི་འཁོར་བའི་ཕ་རོལ་འགྲོ། །ཞ་ལོང་ལ་སོགས་
འགྲོ་བ་དམན་པ་ལའང༌། །ཞེ་ས་དང་བཅས་འཇམ་པར་སྨྲ་བྱ་ཞིང༌། །ཞོ་མར་གོས་སོགས་སྦྱིན་པས་
འདུན་བྱས་ནས། །ཞི་བདེའི་ལམ་ལ་ཕྱིན་ནས་དགོད་པར་བྱ། །ཉི་ཟླ་ལྟ་བུར་ཞི་ཞིང་དེས་པ་ཡིས། །
ཉེ་རིང་མེད་པར་གཞན་གྱི་དོན་བྱས་ན། །ཉུང་ངུ་མིན་པའི་བསོད་ནམས་རབ་རྫོགས་ནས། །ཉི་ལྟར་
གསལ་བའི་ཡེ་ཤེས་སྐྱེ་བར་འགྱུར། །མ་ལུས་ཉེས་པའི་ཚོགས་ལས་རྣམ་གྲོལ་ཞིང༌། །མུ་མཐའ་མེད་
པའི་ཡོན་ཏན་མཛོད་མངའ་བ། །མི་གནས་མྱ་ངན་འདས་པའི་ས་བརྙེས་པས། །མེ་གསུམ་དག་གིས་
གདུངས་པའི་འགྲོ་བ་བསྒྲོལ། །ཆ་ཤས་ཡོངས་སུ་རྫོགས་པ་ཟླ་བའི་གཟུགས། །ཆུ་ནང་ཀུན་ཏུ་ཅིག་
ཆར་སྣང་བ་ལྟར། །ཆེ་བའི་དཔལ་མངའ་སེམས་ཅན་འདུལ་བ་ཡི། །ཆོ་ག་མཁྱེན་པ་དེ་འང་ཀུན་ན་
སྣང༌། །གླེང་པ་འདི་འདྲ་རྣམ་དཔྱོད་དམ་པ་ཡི། །གླིང་དང་བྲལ་ཞིང་ཚུལ་མིན་ཡིད་བྱེད་ཀྱི། །རླུང་
གིས་དེད་པས་འཁོར་བའི་རྒྱ་མཚོ་ཡི། །གློང་འཁྱམས་བདག་གིས་རང་ལ་བསྐུལ་ཕྱིར་བྲིས། །མ་
ལུས་རིག་པའི་གནས་ལ་མ་སྦྱངས་ཤིང༌། །མེ་ཁྱེར་འོད་ལྟར་བློ་གྲོས་ཉམས་པའི་སླད། །མུ་ཆོར་འདི་
192

རྗེས་སུ་འཁྲིད་པའི་སྙན་ངག་གི་ཚུལ་དུ་བརྗོད་པ།
འདྲ་བཞད་གད་རྒྱུ་ཡིན་ཀྱང་། །མི་མཆོག་རྣམས་ཀྱིས་བཟོད་པར་མཛད་དུ་གསོལ། །དམ་པའི་ཆོས་
ལ་བསྐུལ་ཞིང་བསྒྲུབ་པའི་གཏམ། པད་མ་དཀར་པོའི་ཕྲེང་པ་ཅེས་བྱ་བ། རྗེས་སུ་འཁྲིད་པའི་སྙན་
ངག་གི་ཚུལ་དུ་བརྗོད་པ་འདི། ཤཱཀྱའི་བཙུན་པ་བདེ་བའི་བློ་གྲོས་ཀྱིས་སྦྱར་བ་རྫོགས་སོ།། །།
སྭསྟི། བརྒལ་དཀའ་སྲིད་པའི་མཚོ་ལས་སྒྲོལ་བའི་གྲུ། །སྲིད་དང་ཞི་བའི་ཕུན་ཚོགས་
འབྱུང་བའི་གཞི། །ཡོན་ཏན་ཕུན་ཚོགས་མི་ཟད་འབྱུང་པའི་གཏེར། །མཉམ་མེད་བླ་མའི་སྙན་དུ་ཚིག་
འགའ་ཞུ། །ཀུ་མུད་རྒྱས་པའི་ཚལ་དུ་བུང་པ་སྦྲང་རྩི་ཡིས། །ཁུ་བ་འདོད་པར་འདུན་ཞིང་ཆོས་ལ་
འདུས་པའི་འཁོར། །གུ་གུལ་དུད་པས་བདུགས་ནས་བསྐྲད་པའི་བགེགས་བཞིན་དུ། །ངུ་སྐད་འདོན་
ཅིང་འབྲོས་པའི་ཚུལ་འདི་གཟིགས་ལགས་སམ། །ཅུ་རའི་སྟེང་དུ་ཁང་པ་བརྩིགས་པས་མི་རྣམས་
མནར། །ཆུ་བོ་ལྟ་བུར་མགྱོགས་པའི་རྟ་དང་དེ་བཞིན་དུ། །ཇུ་ཟའི་གོས་རྩོགས་ནོར་མང་ཡོད་ཀྱང་
གཞན་གྱི་ནོར། །ཉུང་ངུ་ཙམ་ཡང་འཕྲོག་པའི་ཚུལ་འདི་གཟིགས་ལགས་སམ། །ཏུ་རུ་ཀ་སོགས་སྲིན་
པོ་ལྟ་བུའི་འཇིགས་གཟུགས་ཀྱིས། །ཐུ་ལུམ་དབྱུག་པ་ལ་སོགས་དུ་མས་མཚོན་ཆ་བསྣུན། །དུ་མ་
རྣམས་ལ་སྡུག་བསྔལ་སྟེར་བར་བྱེད་ཅིང་བདེ་བ་ཡིས། །ནུ་ཞོ་སྐེམས་པར་བྱེད་པའི་ཚུལ་འདི་
གཟིགས་ལགས་སམ། །པུ་རངས་བློ་དོལ་དབུས་གཙང་རུ་བཞི་ལ་སོགས་ཀྱི། །ཕུ་མདའ་མེད་པའི་
ཡུལ་རྣམས་རབ་ཏུ་བཅོམ་ནས་ནི། །བུ་རམ་ཛ་དར་ལ་སོགས་བདོགས་པ་ཀུན་འཕྲོགས་ནས། །མུ་
རྟེན་བརླག་པའི་ཚུལ་འདི་གཟིགས་ལགས། །ཙུ་ཏའི་ཡུལ་ན་རྐང་གཉིས་མིར་མི་རྩི་བ
ལྟར། །ཚུ་རོལ་མཐོང་པའི་རྨོངས་པས་མཁས་པ་བདག་ལ་བརྙས། །ཛུ་གི་པ་ལྟར་རང་ཉིད་ལྡན་པར་
བྱས་ནས་ནི། །ཝུ་ཏའི་མི་བཞིན་གཞན་སྨོད་ཚུལ་འདི་གཟིགས་ལགས་སམ། །ཞུ་བ་བྱས་ན་སྣང་
བའི་སྐབས་ནི་ནམ་ཡང་མེད། །ཟུ་རེ་བཤད་ན་དེ་ཡི་མོད་ལ་ཚིག་རྩུབ་སྨྲ། །འུ་ལག་ཡང་ཡང་བྱས་
ཀྱང་སྤྱོ་ཞིང་ཏོག་རྩེ་ཡིས། །ཡུ་བས་མི་རྣམས་རྡུང་པའི་ཚུལ་འདི་གཟིགས་ལགས་སམ། །རུ་བའི་ནང་
ནས་ཐར་པའི་རུ་འཛིན་ཆག་པ་དང༌། །ལུ་མའི་ནང་ནས་ཕན་བདེའི་ལུ་མ་སྐམས་པ་དང༌། །ཤུ་བའི་
ནང་ནས་སྡིག་པའི་ཤུ་བ་འཕེལ་བ་སྟེ། །སུ་ལ་ཡང་ནི་བདེ་བའི་གོ་སྐབས་མེད་པ་འདི། །ཧུ་རེ་བྱས་
ནས་མི་རྣམས་བརྡུང་བའི་ས་སྐྱ་པས། །ཨུ་ཚུགས་ཡུན་རིངས་བརྩོངས་པ་ཉིད་ཀྱིས་ལན་པ་ལགས། །
193

རིས་མེད་ཆོས་རིག་གཏེར་མཛོད་ལས། སྙན་འགྲེལ་དཔེ་དཀོན་གཅེས་བཏུས་པོད་དང་པོ།
ཞེས་པ་འདི་བླ་མ་དམ་པ་འཕགས་པའི་དྲུང་དུ། ལོཙྪ་བ་བདེ་བའི་བློ་གྲོས་ཀྱིས་སྦྱར་བ་ལགས།
རྫོགས་སོ། །སྭྰ། ཨཻ། ཨཱི། དགེའོ། །
གང་གི་དྲུང་དུ་མི་རྣམས་འོངས་ནས་རྫུན་གྱིས་མགོ་བོ་བསྐོར་མཛད་ཅིང༌། །འབྱུང་བཞི་
འཁྲུགས་པའི་ནད་པས་བསྟེན་ན་དོན་མེད་དབྱུག་པའི་སྨན་དཔྱད་བྱེད།
།དེ་འདྲ་གང་ཡིན་གངས་
ཅན་ཁྲོད་འདིར་གྲུབ་ཐོབ་ཆེན་པོར་གྲགས་པ་དེའི། །སློབ་མ་ཞེན་ལོག་སྨྲ་བ་ཡོད་ན་ཚིགས་བཤད་
འདི་ལ་ཡུད་ཙམ་ཉོན། །རྒྱུ་འབྲས་བསླུ་བ་མེད་པར་རྟོགས་ན་ཆང་དང་རྫུན་ཚིག་ཅིས་མི་སྤོང༌། །ཆོས་
བརྒྱད་སྙིང་པོ་མེད་པར་རྟོགས་ན་ཁྲོམ་དུ་བསྒོམ་པའི་གྲགས་པས་ཅི། །ཚོང་དུས་དབུས་སུ་འདུག་
པས་གྲོལ་ན་ཚོང་པ་འདི་དག་ཅིས་མི་གྲོལ། །ཚོང་པ་རྟོགས་པ་དམན་པས་ཡིན་ན་ཁྱོད་ཉིད་རྟོགས་
པ་མཐོ་འམ་ཅི། །ཁྱོད་ཉིད་རྟོགས་པ་མཐོ་བ་ཡིན་ན་གཞན་གྱིས་ཀུ་ཅོས་ཅི་ལ་གནོད། །གཞན་གྱི་ཀུ་
ཅོས་གནོད་པ་ཡིན་ན་གནས་འདི་སྤོངས་ལ་ནགས་སུ་སོང༌། །གཞན་གྱིས་མཐོང་དུ་རུང་པ་མིན་ན
ཉག་ཉུག་མང་པོ་འདི་མ་བྱེད། །གཞན་གྱིས་མཐོང་ཡང་ལྟོ་བ་མེད་ན་ཁང་ཆུང་འདིའང་རྨང་ནས་
སྒྱེལ། །གལ་ཏེ་སྨྲ་བཅད་བྱེད་པ་ཡིན་ན་ཅལ་ཅོལ་མང་པོ་འདི་མ་སྨྲ། །འོན་ཏེ་ཅལ་ཅོལ་སྨྲ་བ་ཡིན་ན་
ཡི་གེ་བཏབ་པའི་དགོས་པ་ཅི། །རང་གི་དམ་བཅའ་འགལ་བར་སྒྲུབ་ན་སྨྱོན་པའི་སྤྱོད་དང་ཅི་མི་
མཚུངས། །དེ་སྐད་བརྗོད་པས་ཁོང་ཁྲོ་སྐྱེ་ན་ཁྱོད་ལ་བཟོད་པ་ཡོད་རེ་ཀན། །གལ་ཏེ་ང་ལ་ལན་དུ་
གཤེས་ན་རང་རྒྱུད་ཚིག་པར་ཐེ་ཚོམ་མེད། །ཡི་གེ་འདི་ ལ་གནོད་པ་སྐྱེལ་ན་འདི་ལས་ཐུ་བ་ད་དུང་
འདེབས། །དགའ་བའི་བསམ་པས་ཀློག་པར་བྱེད་ན་བཀྲ་ཤིས་བདེ་ལེགས་འཕེལ་བར་ཤོག །ཨུ་
རྒྱན་པའི་སློབ་མ་ཞེན་ལོག་རས་པས་གྲོང་གི་ཚོང་དུས་ཀྱི་དབུས་སུ་བསྡད་ནས་ཉན་བཤད་བྱེད་པ་
འདི་དག་གི་ཀུ་ཅོ་འདི་དགེ་སྦྱོར་ལ་གནོད་པར་འདུག་ཅེས་སྨྲས་པས། སྐད་གཉིས་སྨྲ་བའི་བཙུན་པ་
བདེ་བའི་བློ་གྲོས་ཀྱིས་སྦྱར་བའོ། །དགེ་བར་གྱུར་ཅིག །གཅིག་ཞུས།། །།
རྒྱལ་སྲས་རྣམས་ཀྱི་སྙན་ངག་སྒྲ་བརྒྱན་དང༌། །རྒྱལ་བའི་གསུང་རབ་ཆོས་ཀྱི་དགའ་
སྟོན་བྱ། །དར་དིར་འགྲོ་བའི་ཚོགས་རྣམས་མ་ལུས་ཀུན། །བན་བུན་དད་གཞི་དྲག་པོའི་ཀུན་ཀློང་
དང༌། །ཁྲལ་ཁྲོལ་བློ་གྲོས་ཡངས་པའི་ཤེས་རབ་ཀྱིས། །ལྗན་ལྗིན་ལས་ཀྱི་སྡིག་སྒྲིབ་སྦྱང་པར་གྱིས། །
194

རྗེས་སུ་འཁྲིད་པའི་སྙན་ངག་གི་ཚུལ་དུ་བརྗོད་པ།
མྱུར་བ་མྱུར་བར་ལས་སྒྲིབ་མ་སྦྱངས་ན། །རང་རེ་རང་རེའི་ལས་འདི་དབང་བཙན་པས། །བདེ་བ
བདེ་བར་ཤེས་ཀྱང་འདམ་དབང་མེད། །སྡུག་པ་སྡུག་པར་ཤེས་ཀྱང་འདོར་དབང་མེད། །སྐྱེ་བོ